Keskisuomalainen

Keskisuomalainen on Keski-Suomen maakunnan maakuntalehti. Se on Suomen vanhin yhä ilmestyvä suomenkielinen sanomalehti. Lehden vastaava päätoimittaja on Pekka Mervola ja varapäätoimittaja Inkeri Pasanen. Lehti siirtyi tabloid-kokoon 15. maaliskuuta 2016.

Lukijalupauksensa mukaan Keskisuomalainen on poliittisesti sitoutumaton muttei tahdoton, vaan se on vahvasti Keski-Suomen ja maakuntien Suomen asialla.

Historia
Keskisuomalaisen edeltäjän, Keski-Suomen, perusti Heikki Fabian Helminen. Lehden ensimmäinen numero ilmestyi 7. tammikuuta 1871. Nykyisen nimensä lehti sai vuonna 1918, kun sanomalehdet Keski-Suomi ja Suomalainen yhdistettiin Keskisuomalaiseksi. Uuden lehden ensimmäinen numero ilmestyi 3. tammikuuta 1918.

Keski-Suomen ja Keskisuomalaisen päätoimittajat
Heikki Fabian Helminen, 1871–1873, 1881–1885
Johan Ferdinand Canth, 1874–1875
Karl Jacob Gummerus, 1876–1877, 1880
K. J. Högman, 1878–1879
Juhani Aho, 1886
Eero Erkko, 1887–1889
Teuvo Pakkala, 1890–1891
Kaarlo Forsgren (Korpilahti), 1891–1892
Kyösti Kanniainen, 1893–1906
Waltteri Wuorelainen, 1906–1910
K. A. Järvi, 1910–1912
Heikki Hyppönen, 1913–1918, 1919–1928
Antero Selänne, 1918–1919
Torsten Kaukoranta, 1928–1932
Anttoni Takala, 1932–1947
Martti Emanuel Juusela, 1947–1973
Heikki Juusela, 1973–1975
Erkki Laatikainen, 1975–31.8.2008
Pekka Mervola, 1.9.2008 alkaen
Lähde:

Lukija-asiamies
Keskisuomalainen oli ensimmäinen suomalainen sanomalehti, joka nimitti itselleen lehden toimituksesta riippumattoman lukija-asiamiehen. Lehden ensimmäisenä lukija-asiamiehenä vuodesta 1999 vuoteen 2005 toimi entinen Keski-Suomen läänin maaherra, ylijohtaja Kalevi Kivistö. Kivistön jälkeen lukija-asiamieheksi nimitettiin vuoden 2005 alussa Yleisradion entinen uutistoimittaja Arvi Lind.

Lehtiyhteistyö
Keskisuomalainen kuuluu Väli-Suomen sanomalehtien yhteistyöverkostoon yhdessä mm. Karjalaisen ja Savon Sanomien kanssa. Lehdet esimerkiksi julkaisevat yhteistä viikonloppusivustoa Sunnuntaisuomalaista (SUSU), ja niillä on yhteinen ulkomaantoimitus Etelä-Suomen Sanomien, Kalevan ja Turun Sanomien kanssa sekä yhteinen Helsingin-toimitus Kalevan ja Turun Sanomien kanssa. Yhteinen toimitus käyttää nimeä Uutissuomalainen (USU).Väli-Suomen sanomalehdet perustivat uuden yhteistoimituksen. Helsingin Sanomat 31.1.2017 (Web Archive).

Keskisuomalainen-konserni

Keskisuomalaista julkaisee Päijänne Media (aiemmin Keski-Suomen Media), joka on osa Keskisuomalainen Oyj -konsernia. Päälehden lisäksi konserniin kuuluvat muun muassa Savon Sanomat, Warkauden Lehti ja Iisalmen Sanomat sekä lukuisia pienempiä lehtiä. Maaliskuussa 2013 konserni osti 95 prosentin osuuden Suomen Lehtiyhtymän osakkeistaKeskisuomalainen: "Selvitämme, millainen yhtiö ostettiin", Yle.fi uutiset, viitattu 26.3.2013 Lehtiyhtymän perustajalta ja pääomistajalta, keravalaiselta yrittäjältä ja kansanedustajalta Eero Lehdeltä. Kolmen vähemmistöomistajan osuus, 3,5 prosenttia osakkeista, siirtyy Keskisuomalaiselle myös. Kauppahinta oli 26,1 miljoonaa euroa.Keskisuomalainen ostaa Suomen Lehtiyhtymän, Yle.fi uutiset, viitattu 26.3.2013

Keskisuomalainen-konsernin toimitusjohtajana toimii kauppatieteiden maisteri Vesa-Pekka Kangaskorpi, joka on entinen konsernin hallituksen puheenjohtaja. Kangaskorpi on myös yksi konsernin suurimpia yksittäisiä osakkeenomistajia. Konsernin hallituksen puheenjohtaja on maanviljelijä Antero Vesterinen.

Kesästä 2008 tammikuuhun 2010 konsernin toimitusjohtajana toimi Arto Tiitinen. 12.1.2010 yhtiö ilmoitti erottavansa Tiitisen linjaerimielisyyksien vuoksi.  Hallituksen puheenjohtajana toiminut Kangaskorpi nimitettiin vt. toimitusjohtajaksi. Samalla Kangaskorpi siirtyi hallituksen rivijäseneksi ja Vesterisestä tuli puheenjohtaja. Kangaskorpi nimitettiin vakituiseksi toimitusjohtajaksi 18.3.2010Keskisuomalainen Oyj: hallitus ja toimitusjohtaja, viitattu 2.5.2010.

Laukaalainen Vesterinen johtaa Keskisuomalaisen hallitusta jo kolmannessa polvessa. Hän on ollut hallituksen jäsen vuodesta 1991.

Viestintäkonserni Alma Media kävi yhdentymisneuvotteluja Keskisuomalaisen kanssa vuonna 2006. Keskisuomalaisen hallitus kuitenkin hylkäsi Alman tarjouksen 21. joulukuuta 2006.

Syyskuussa 2016 Keskisuomalainen osti Kivekkäiden suvulta muun muassa Etelä-Suomen Sanomia ja Itä-Hämettä julkaisevan Mediatalo ESAnKeskisuomalainen osti Etelä-Suomen Sanomat – Kivekkäät myivät Mediatalo ESAn, viitattu 4.9.2017.

 lehdet nimi kustantaja emoyhtiö Aromi  Etelä-Suomen Media  Mediatalo Keskisuomalainen Avec  Keski-Suomen Media Aamuposti  Etelä-Suomen Media Hankasalmen Sanomat  Keski-Suomen Media Etelä-Suomen Sanomat  Mediatalo ESA Evento  Keski-Suomen Media Heinäveden Lehti  Savon Media Helsingin Uutiset  Etelä-Suomen Media Iisalmen Sanomat  Savon Media Iltamakasiini  Etelä-Suomen Media Imatralainen  Etelä-Suomen Media Itä-Häme  Mediatalo ESA Joroisten Lehti  Savon Media Keskisuomalainen  Keski-Suomen Media Keski-Uusimaa  Etelä-Suomen Media Koillis-Savo  Savon Media Kuopion Kaupunkilehti  Savon Media Lappeenrannan Uutiset  Etelä-Suomen Media Laukaa-Konnevesi  Keski-Suomen Media Länsi-Uusimaa  Etelä-Suomen Media Länsi-Uusimaa Ilta  Etelä-Suomen Media Länsiväylä  Etelä-Suomen Media Matti ja Liisa  Savon Media Miilu  Savon Media Mäntsälän Uutiset  Etelä-Suomen Media Nurmijärven Uutiset  Etelä-Suomen Media Pieksämäen Lehti  Savon Media Pielavesi-Keitele  Keski-Suomen Media Pikkukaupunkilainen  Keski-Suomen Media Pitäjäläinen  Savon Media Reklama  Keski-Suomen Media Saarijärveläinen  Keski-Suomen Media Sampo  Keski-Suomen Media Savon Sanomat  Savon Media Sisä-Savo  Savon Media Sisä-Suomen Lehti  Keski-Suomen Media Sipoon Sanomat  Etelä-Suomen Media Soisalon Seutu  Savon Media Suur-Jyväskylän Lehti  Keski-Suomen Media Tamperelainen  Etelä-Suomen Media Turkulainen  Etelä-Suomen Media Töllötin  Savon Media Uusimaa  Etelä-Suomen Media Uutis-Jousi  Savon Media Vantaan Sanomat  Etelä-Suomen Media Warkauden Lehti  Savon Media Vihdin Uutiset  Etelä-Suomen Media Viikkosavo  Savon Media Viispiikkinen  Keski-Suomen Media Viitasaaren Seutu  Keski-Suomen Media

Lehtipaino
Keskisuomalainen-konsernin painoyhtiöllä Lehtisepät Oy:llä on kolme painoa: yksi Jyväskylässä, yksi Kuopiossa ja yksi Pieksämäellä. Lehtisepät on tehnyt vuoden 2010 aikana voimaan astuvan sopimuksen Iltalehden kanssa Iltalehden painamisesta Jyväskylässä.

Keskisuomalainen on tehnyt yhteistyötä painomateriaalien hankinnassa Ilkan kanssa vuodesta 2000 lähtien. Yhteistyöhön on tulossa mukaan myös Alma Media. Keskisuomalaisen osalta näiden hankintojen arvo on ollut noin 10 miljoonaa euroa vuodessa.

 Lähteet 

Aiheesta muualla
 Sanomalehti Keskisuomalainen
 Keskisuomalainen Oyj -konserni

Luokka:Jyväskylän media
Luokka:Keski-Suomi
Luokka:Suomalaiset sanomalehdet
Luokka:Suomen Keskustan lehdet